 Wasiirkii hore ee Wasaaraddaha Cadaalada iyo Hawlaha Guud Xuseen Axmed Caydiid oo wareysi gaar ah siiyey Wargeyska Geeska Afrika ayaa sidoo kale sheegay in Xisbiga Waddani aanu sinaba u yeeli doonin Guddidan, waxaanu yidhi Komishanka Doorashooyinku, waa Hayadd madax banaan oo Dastuuriya, oo u madax banaan Doorashada, laakiin wax caqliga galaya oo aanu qaadan karno maaha Guddidan Mus-dabeedka ee la leeyahay Komishanka la dul keenayaa, waa khalad iyo sharci daro in Komishanka hawlihiisa loo gacan dhaafo, oo la yidhaahdo Guddid Mus-dabeed oo Dastuurka iyo Sharciga dalku aan meelna kaga qornayn ayaa loo sameeynayaa Komishanka, waxa dhab ah in Komishanku uu madax banaan yahay, oo isagu xaq u leeyahay inuu magacaabo cida uu doono, ama Guddida uu doono, balse Guddi kale ayaan dul keenaya, wax aanu yeelayno oo suurtagal ah maaha, Xisbiga Waddani-na mawqifkiisu uu cad yahay, oo marnaba raali kama nihin Guddidan lagu sheegay mus-dabeed. 